NUMEROLOGIA EBRAICĂ ŞI BIBLIA 
de Doctor R. Baruch 


Unu: Dumnezeu 

Doi: Două opinii divergente sau diferite 

Trei: Testare, revelație, dovedit, documentat, victorie şi dacă se aplică la Dumnezeu, sfințenie 
Patru: Lumea, patru este numărul global 

Cinci: Incomplet sau care duce lipsă 

Șase: Har 

Șapte: Sfinţenie, sfințire, scop, şi a fi pus deoparte pentru un scop (fie acesta un scop bun sau rău) 
Opt: Împărăţia lui Dumnezeu, răscumpărare, noutate sau înnoire 

Nouă: Muncă, fapte, rezultat... 

Zece: Completare, deplinătate, în sensul general, totalitate... 

Doisprezece: Oamenii, poporul lui Dumnezeu 

Treisprezece: Unitate între om şi Dumnezeu, lucruri bune se întâmplă 

Paisprezece: O binecuvântare dublă a lui Dumnezeu sau providenţa lui Dumnezeu 
Șaptesprezece: O subliniere a semnificației numărului şapte, complet sfințit, sau pus deoparte, în 
totalitate, sau pe deplin, pentru un scop. 

Treizeci: Moarte 

Patruzeci: Tranziţie sau schimbare 

Cincizeci: Libertate 


În Scriptură, numerele apar mult mai des decât cred majoritatea oamenilor. Este important să realizăm 
că numerele pot, şi destul de des transmit informaţie care ne ajută să ajungem la o interpretare corectă a 
unui anumit pasaj din Scriptură. În acelaşi mod în care, fiecare cuvânt şi fiecare aspect al unui cuvânt 
poate să aducă profunzime celui care interpretează Biblia, la fel de important este pentru studentul 
Bibliei să înțeleagă semnificația numerelor. 


Numerologia poate fi abuzată şi folosită de cei care nu sunt ucenicii adevăratului Dumnezeu, de aceea 
este important să specific că semnificaţia numerelor care vi se va transmite în acest articol va fi 
susținută doar de textele biblice, şi nu aceeași semnificaţie care s-ar putea să fie în mod tradițional în 
iudaism sau creştinism. Trebuie să fim atenți să nu aplicăm semnificația numerelor lucrurilor care se 
întâmplă în afara Scripturii. De exemplu, ziua de naştere a unei persoane nu are nici o legătură cu 
semnificația biblică a acelui număr. Doar atunci când un număr apare într-un pasaj biblic, ar trebui să 
cauţi să descoperi dacă numărul are vreo relevanţă cu interpretarea acelui număr. 


Unu: Se referă la HaShem (Dumnezeu), care este Unul. De asemenea, poate face referire la unitate. 
Prima dată, numărul „unu” apare în Geneza 1:5. Acolo scrie: „Astfel, a fost o seară și apoi a fost o 
dimineaţă: aceasta a fost ziua întâi”. Mai târziu, în aceeaşi carte, Geneza, este scris în legătură cu omul 
ŞI soția sa, „Și se vor face un singur trup ".Este foarte important faptul că în ambele exemple, a avut loc 
o multiplicare a subiectului. În primul exemplu, seara şi dimineaţa au devenit prima zi, și, în al doilea 


exemplu, Adam şi Eva au devenit un singur trup. 


Unul dintre cele mai importante pasaje din Tora în ceea ce-L priveşte pe HaShem este Deuteronom 6:4, 
care spune: „Ascultă, Israele! Domnul, Dumnezeul nostru, este singurul Domn”. Întrebarea care ar 
trebui să ne-o punem este care este legătura dintre folosirea cuvântului din ebraică 77N „unu” care se 
referă la o multiplicitate fiind una, şi faptul că Domnul Dumnezeul lui Israel este Unul? Răspunsul este 
faptul că acest cuvânt din ebraică, 77N, poate să se refere la conceptul de unu ca și „unire”. Există un alt 


cuvânt în ebraică care ar fi putut fi folosit, dacă autorul ar fi vrut să facă referire la o unitate perfectă 
sau la a fi singur(necăsătorit). Acesta este cuvântul evreiesc Pm. De fapt, există o rugăciune foarte 
cunoscută în iudaism care spune, "m3 Pr PR) NR . Această frază ar trebui tradusă ca şi, 
„(Dumnezeu este) Unul şi nu există singularitate ca şi singularitatea Sa.” Ideea exprimată în această 
rugăciune este aceea că Domnul lui Israel este Unul, dar nu un Unu absolut, ci mai degrabă, există o 
unicitate şi complexitate a Unităţii Sale. 


Numărul unu este folosit frecvent în Scriptură, pentru a exprima un obiect, ca şi un om sau un cort al 
întâlnirii. Acestă folosinţă ar fi cea mai simplă şi comună, pentru care numărul unu sau orice număr, ar 
apărea într-un text biblic. De multe ori, apariția unui număr nu conţine nici o semnificaţie pe care ar 
putea-o oferi numerologia ebraică. De aceea, cititorul trebuie, întotdeauna, să ia în considerare, atunci 
când trece peste un verset care conţine numere, că numărul exprimă doar un număr, fără nici o altă 
semnificație. 


Din cauză că numărul unu este foarte des asociat cu Dumnezeu, există un fenomen unic în Scriptură în 
ceea ce priveşte acest număr. Uneori, numărul unu este folosit pentru a exprima relația unică pe care cel 
în discuţie o are cu HaShem. De exemplu, 


„Va fi o zi deosebită, cunoscută de Domnul, nu va fi nici zi, nici noapte; dar spre seară se va arăta 
lumina. ” Zaharia 14:7 


În pasajul de mai sus, Zaharia ar fi putut spune simplu, ,„ Și va veni o zi(oarecare).... ” Faptul că profetul 
a spus „o zi” este pentru a transmite faptul că această zi anume, are o legătură unică cu Dumnezeu. Într- 
un mod asemănător, profetul Ezechiel spune în capitolul 37 „un Rege”, ”o națiune” și "un Păstor” 
(vezi Ezechiel 37:22, 24). Fiecare dintre aceste subiecte — Rege, naţiune şi Păstor — au o legătură cu 
HaShem. Regele şi Păstorul este Mesia Yeshua, Fiul lui Dumnezeu şi o naţiune este Israel, poporul lui 
Dumnezeu. 


Doi: Exemplul clasic pentru numărul „doi”, se găsește în Matei, capitolul 26. Acolo, Yeshua le spune 
ucenicilor săi, 


„Ştiţi că după două zile vor fi Paştele; şi Fiul omului va fi dat ca să fie răstignit. ” 


Fraza „după două zile” nu are oarecum nici o semnificaţie, deoarece după două zile poate însemna trei 
sau mai multe zile. Perioada nu este specificată. Motivul pentru un limbaj aşa de ambiguu este deoarece 
scopul numărului doi în acest pasaj, nu este doar numeric. Acest lucru înseamnă că pasajul nu 
intenționează să dea cititorului o informație definită care are de a face cu o perioadă de timp. Ci mai 
degrabă, scopul numărului doi în acest context este unul din numerologie semnificând numărul doi. 
Destul de des, numărul doi se referă la două opinii divergente. 


În versetul menţionat mai sus, autorul dorește să informeze cititorul că există două înţelegeri foarte 
diferite pentru acest Paşte care urmează. Yeshua vrea să sublinieze că El va merge la Ierusalim pentru a 
muri ca și jertfa adevărată a Paștelui. Chiar dacă Yeshua afirmă acest lucru în mod categoric, ucenicii 
nu au primit acest lucru. De fapt, ucenicii nu au înţeles nimic din ceea ce avea să se întâmple pe 
perioada Paștelui, cu privire la Yeshua. Cu alte cuvinte, Yeshua şi ucenicii aveau două opinii diferite cu 
privire la Paşte. 


Același principiu este găsit şi în Biblia ebraică (În Vechiul Legământ). În cartea Amos, citim, 


„Merg oare doi oameni împreună, fără să fie învoiţi? ” 


Cuvântul care a fost tradus ca şi afirmaţia „fără să fie învoiţi ” este 1191. Rădăcina acestui cuvânt este 
7» care se referă la o destinaţie specifică. Cuvântul care precede acest cuvânt este *n72 și în acest 
context, cuvântul înseamnă o schimbare a condiţiei. Cu alte cuvinte, dacă nu ar fi avut loc o schimbare 
în acea condiţie, cei doi nu puteau umbla împreună, adică nu ar fi putut ajunge la aceeași destinaţie. 


Conceptul de divergent sau diferit este văzut şi în cartea Geneza. În ceea ce privește soarele și luna, 
citim „Dumnezeu a făcut cei doi mari luminători...” (Geneza 1:16). Bineînţeles că soarele şi luna sunt 
foarte diferiți, în timp ce unul este sursă de lumină, pe când cealaltă doar reflectă lumina. De asemenea, 
în cartea Geneza, întâlnim relatarea despre potop. Aici, lui Noe i s-a poruncit să aducă în arca sa câte 
două din fiecare fel de animal. În acest pasaj, doi se referă la două tipuri diferite (sau divergente) a 
aceluiaşi fel(specie), adică mascul şi femelă. La fel, doi îngeri au mers în Sodoma, demonstrând că 
oamenii din Sodoma aveau un mod foarte diferit de a trăi, faţă de legea lui Dumnezeu. Din nou, 
cititorul nu ar trebui să presupună că fiecare aparaţie în Biblie, a numărului doi, are această interpretare. 
Cu toate acestea, veți descoperi că în marea majoritate a pasajelor biblice, cititorul va fi ajutat în a 
ajunge la interpretarea corectă, atunci când consideră această calitate divergentă a numărului doi. 


Trei: Numărul „trei” este unul dintre cele mai semnificative numere din Biblie. Scopul său primordial 
este dragul de a dezvălui sau a documenta ceva ca și un fapt (a testa pentru a putea valida ceva). Este, 
de asemenea, conectat la rezultatul voii lui Dumnezeu. Unul dintre cele mai faimoase apariții a 
numărului trei, se găseşte în cartea Iona, unde Iona este în burta peştelui timp de , trei zile și trei nopți ” 
Un aspect important din cartea lui Iona este acela că profetul fugea de prezenţa lui HaShem. În loc ca 
Iona să plece la Ninive, aşa cum Dumnezeu i-a poruncit, profetul a dorit să nu asculte de poruncă, chiar 
dacă acest lucru însemna că relaţia sa cu Dumnezeu avea să fie distrusă. HaShem a decis să-l testeze 
pentru a vedea dacă Iona chiar ar fi preferat să termine relația sa cu Dumnezeu în loc să meargă la 
Ninive. Punându-l pe Iona în burta peștelui pentru trei zile şi trei nopți, a adeverit dacă era adevărat sau 
nu faptul că Iona voia ca relaţia sa cu Dumnezeu să se termine din cauza poruncii de a merge în Ninive. 
Cel mai semnificativ este faptul că imediat după (în următorul verset), cititorul este informat că Iona a 
fost în burta peştelui timp de trei zile și trei nopţi. Ce face Iona? Textul ne spune că Iona s-a rugat 
Domnului Dumnezeului său, din burta peştelui. Prin urmare, cele trei zile şi trei nopți au dezvăluit, 
demonstrat, sau documentat că ceea ce lona a spus că vrea nu era adevărat. Se poate și spune că lona a 
fost testat pentru acele trei zile şi trei nopți, şi rezultatele testului au arătat că el nu voia să-și termine 
relația cu Dumnezeu și într-un final Iona a mers la Ninive. 


Într-un mod similar, Petru respinge afirmaţia lui Yeshua că el îl va trăda. Prin urmare, Yeshua îi spune 
lui Petru, că el se va lepăda de trei ori. Aceste trei lepădări demonstrează, şi dezvăluie cititorului, că 
afirmaţia lui Yeshua era reală. Nu este o coincidență faptul că atunci când Yeshua l-a resturat pe Petru, 
după înviere, El l-a întrebat de trei ori, „Mă iubeşti tu? ”În acest context, Yeshua a testat validitatea 
afirmației lui Petru. Yeshua a dezvăluit, de asemenea, că El, într-un mod similar situaţiei lui Iona de a fi 
în burta peştelui timp de trei zile şi trei nopţi, va fi în burta pământului trei zile şi trei nopți şi apoi va 
învia din morți. În acest pasaj, numărul trei nu documentează doar faptul că El a murit, dar şi că a 
înviat. Este foarte semnificativ faptul că Yeshua a înviat a treia zi. 


Numărul trei are legătură şi cu victoria, adică, în completarea scopurilor și planurilor lui Dumnezeu. În 
cartea Geneza, citim despre Jertfa lui Isaac. Acest pasaj are o semnificaţie mare, teologică şi este unul 
dintre primele pasaje care este citit în serviciul de dimineaţă din sinagogă, în fiecare zi. Această 
porțiune începe cu HaShem, care îi poruncește lui Avraam să-şi ofere fiul ca o ardere de tot pe unul 
dintre munții din țara Moria. Punctul culminant al acestei porțiuni din Scriptură vine în ziua a treia. A 


fost a treia zi momentul când HaShem a purtat de grijă, aducând berbecul, ca Isaac să trăiască. În acest 
pasaj, Isaac reprezintă promisiunea (lui Dumnezeu), care ar fi murit (s-ar fi terminat), dacă HaShem nu 
ar fi intervenit. Nu există nici un conflict între cele două concepte ale numărului trei și anume de 
victorie (împlinirea voii lui Dumnezeu) şi revelație sau documentare. De multe ori , este punctul 
culminant a ceea ce HaShem dorește să facă, adică, simplu, să se reveleze şi demonstrezeu cu ajutorul 
numărului trei. 


Reţineți că atunci când numărul trei este aplicat lui Dumnezeu, atunci poate fi asociat cu sfințenie; pe 
când numărul şapte exprimă sfinţenie atunci când este în legătură cu omul (vezi explicaţia pentru 
numărul şapte). 


Patru: Numărul „patru” are o semnificaţie globală sau are legătură cu lumea. Există câteva expresii 
similare şi obişnuite în Scritpură, care sunt „cele patru vânturi ale cerului”, sau „cele patru colțuri ale 
lumii”, sau „cele patru capete ale cerurilor”. Fiecare dintre aceste expresii se referă la pământ sau la 
lume într-un mod colectiv. În cartea Daniel, capitolul 2, citim despre visul lui Nebucadneţar. În acest 
vis, a văzut un chip şi acesta avea patru părți distincte. Fiecare dintre aceste părți reprezintă un imperiu 
care a condus lumea. 


În cartea Deuteronom, capitolul 22, poporului Israel i se spune să facă o haină în patru colţuri, la 
capătul cărora să atârne câte un tzitzit (țiţit). Tzitzit reprezintă porunca biblică din Tora (vezi Numeri 
15). Aceste porunci sunt înţelese ca fiind un ghid pentru viață în această lume, deoarece atunci când 
cineva moare, tzitzit sunt luate de la cele patru colțuri înainte de înmormântare. 


În cartea Ezechiel şi Apocalipsa, întâlnim cele patru făpturi care sunt în cer şi nu încetează niciodată 
din a-L lăuda pe HaShem. Este înţeles că cele patru făpturi spun în mod continuu, , Sfânt, sfânt, sfânt, 
este Domnul Oștirilor, tot pământul (va fi) plin de gloria Sa. ” 


Cinci: Pentru ca o persoană să înţeleagă însemnătatea numărului „cinci”, trebuie ca să înțeleagă, prima 
dată, să semnificația numărului zece este completare, întregire. Din moment ce cinci este jumătate din 
zece, ideea este că numărul cinci reprezintă ceva incomplet, sau căruia îi lipsește ceva. O Scriptură care 
exprimă acest lucru se găseşte în cartea Ioan. Într-un loc numit Beit Chesed (Betesda), era o scăldătoare 
a cărui ape vindeca bolnavii. Cititorul află că în jurul scăldătorii erau cinci pridvoare. În aceste cinci 
pridvoare stăteau bolnavii. Unii erau paralizaţi şi ceilalți aveau o varietate de probleme de sănătate. Nu 
este din întâmplare faptul că aceşti oameni, cărora le lipsea sănătatea stăteau în cinci pridvoare. Un alt 
pasaj cunoscut care conţine numărul cinci se găseşte în 1 Samuel 17. În relatarea lui David și Goliat, 
David ia cinci pietre (vezi 1 Samuel 17:40). De ce i se spune cititorului acest număr specific şi nu ni se 
spune doar că David a adunat nişte pietre? Răspunsul este, ca să ajute cititorul să înţeleagă că piatra pe 
care David a aruncat-o înspre Goliat, nu era sursa biruinţei. Ci mai degrabă, că acesta era doar unealta 
pe care Dumnezeu a folosit-o să aducă victorie. Cu alte cuvinte, piatra şi chiar și David, care a aruncat 
piatra înspre Goliat, erau incapabili să aducă victorie. 

Unul dintre primele locuri unde este văzută ideea de „a duce lipsă”, sau „incomplet” în ceea ce privește 
numărul cinci, se află în cartea Geneza. În capitolul 18, doi îngeri sunt trimişi în Sodoma ca să distrugă 
oraşul. Dumnezeu îi spune lui Avraam că dacă găseşte 50 de oameni neprihăniţi în oraş, atunci orașul 
va fi scutit de acestă pedeapsă (vom învăţa că numărul 50 are de a face cu libertatea, atunci când vom 
studia acest număr). Acest lucru îi este descoperit lui Avraam și el răspunde spunând că poate orașul nu 
va vea 50 de oameni neprihăniți, ci că mai puţin cu cinci. Este semnificativ faptul că Avraam foloseşte 
numărul cinci când se referă că oraşului îi lipseşte destui oameni neprihăniți. 


Șase: Numărul „șase” are legătură cu harul lui Dumnezeu. Nu este o coincidență faptul că omul a fost 
creat în ziua a şasea. Faptul că omul a devenit o ființă vie în a şasea zi, ne arată că doar prin harul lui 
Dumnezeu, omul poate experimenta viața adevărată, adică viaţa eternă, printr-o relaţie cu Dumnezeu. 
În cartea Isaia, este un pasaj care este bogat în adevăr teologic. În capitolul şase, citim depre moartea 
regelui Ozia. Afirmația despre moartea lui Ozia este cea care impune contextul pentru acest pasaj. 
Apoi, cititorului i se oferă o viziune a cerului cu Dumnezeu stând pe tronul Său. Spune despre 
Dumnezeu că El este mare și înălţat. Înțelepţii înţeleg că scopul acestei afirmaţii (mare şi înălțat) este 
pentru a arăta cititorului că există o mare separare între om şi Dumnezeu. În această viziune a cerului, 
ni se spune și că erau serafimi (o categorie de îngeri) prezenți în jurul tronului. Ni se spune că fiecare 
serafim avea şase aripi. Și serafimii strigau unii către alții spunând, 


„Sfânt, sfânt, sfânt este Domnul oștirilor! Tot pământul este plin de mărirea Lui!” Isaia 6:3 


Ca şi rezultat al acestei proclamaţii în ceea ce priveşte Sfinţenia lui Dumnezeu, cerurile s-au cutremurat 
şi au fost umplute cu fum. La acest lucru, Isaia a spus, 


„Vai de mine! Sunt pierdut, căci sunt un om cu buze necurate, locuiesc în mijlocul unui popor tot cu 
buze necurate, și am văzut cu ochii mei pe Împăratul Domnul oștirilor! ” Isaia 6:5 


Isaia răspunde la faptul că tocmai auzise că tot pământul va fi plin de gloria lui Dumnezeu. Viziunea 
unui Dumnezeu sfânt, Care era mare şi înălțat, i-a dezvăluit propria-i păcătoșenie şi păcatul poporului 
său. Afirmația sa din versetul cinci arată deznădejdea din el şi pentru el. Cu toate acestea, următoarea 
parte din viziune se concetrează asupra serafimului care avea şase aripi. Unul dintre serafimi a zburat la 
altar şi a luat un cărbune de pe el și a atins cu el, buzele lui Isaia. Datorită acestei acţiuni, cititorul este 
informat că fărădelegea lui Isaia a fost indepărtată şi că păcatul său a fost ispășit. Ideea este, că există o 
conexiune directă cu serafimul cu şase aripi şi îndepărtarea fărădelegii şi ispășirea pentru păcat. Din 
punct de vedere teologic, știm că îndepărtarea fărădelegii și ispășirea păcatului sunt doar rezultate a 
harului lui Dumnezeu. 


Un alt motiv pentru care numărul şase este relaționat harului lui Dumnezeu este văzut în faptul că erau 
şase cetăţi de refugiu. O cetate de refugiu era un fel de loc de refugiu pentru cel care omora o persoană, 
fără să vrea. Un membru al familiei a celui omorât avea porunca de a nimici criminalul; cu toate 
acestea, criminalul putea fugi în una dintre aceste şase cetăți de refugiu și să fie în singuranță între 
zidurile cetăţii. Cu alte cuvinte, chiar dacă cel care a înfăptuit omorul ar trebui să moară, ca şi 
consecință a acţiunii sale, el găseşte „har” în cetatea de refugiu. Nu este o coincidență faptul că erau 
şase cetăţi de refugiu. 


În cartea Rut, conceptul de răscumpărare este o temă foarte majoră. Când Boaz este de acord să devină 
răscumpărătorul lui Rut, ni se spune că el i-a dat lui Rut şase măsuri de orz (Rut 3:15). Aceasta, din 
nou, nu este la întâmplare. Este, pentru a demonstra cititorului relaţia dintre har (cel pe care numărul 
şase îl exprimă) şi răscumpărare. Când vorbim despre exodul (ieşirea) din Egipt, care a avut loc tot prin 
răscumpărare (prin jertfa de Paşte), găsim, că 600.000 de bărbaţi dintre cei evrei, au ieşit din Egipt, 
adică experimentând răscumpărarea (vezi Exod 12:37). Din nou vedem numărul şase (600.000) pentru 
a sublinia legătura dintre har şi răscumpărare. 


În Noul Testament există câteva locuri unde numărul şase apare din nou în contextul harului. În 
Evanghelia după loan, scriitorul începe să vorbească despre Paşte. Deja a fost afirmat faptul că Paştele 
este cunoscut ca și sărbătoarea răscumpărării. Pentru a ne aminti despre legătura dintre răscumpărare şi 
har, loan scrie, 


„Cu şase zile înainte de Paşte, Isus a venit în Betania...” loan 12:1 


O altă ocazie interesantă a numărului şase se găsește în Evanghelia după loan. Şi aici contextul este 
Paştele. În această secţiune, Yeshua vorbeşte despre distrugerea Templului care a durat patruzeci şi şase 
de ani ca să fie construit. El afirmă că îl va ridica în trei zile (Aici, Yeshua se referă la trupul Său). 
Cum ne ajută numerele ca să ajungem la o interpretare corectă a pasajului? Chiar dacă, de acum înainte 
vom studia semnificație numărului patruzeci, vom învăţa că acest număr se referă la tranziţie sau 
schimbare. loan, capitolul 2, face aluzie la distrugerea Templului. De ce va fi distrus Templul? 
Răspunsul are mai multe fațete. În primul rând, mesajul pe care programul din Templu trebuia să-l 
transmită oamenilor era atât de distorsionat de corupţia care caracteriza Templul în zilele lui Yeshua. În 
al doilea rând, era timpul pentru harul lui Dumnezeu să fie dezvăluit. Este important, pentru cititor, să- 
şi amintească că atunci când Yeshua a făcut referire la Templu, El a menţionat cei patruzeci şi şase de 
ani care a durat până ce s-a construit. De ce este acesta un lucru important de adăugat în pasaj? Este un 
ajutor din hermeneutică pentru cititor. Patruzeci și şase vorbeşte despre o schimbare, o tranziție 
(semnificația numărului patruzeci) a harului (semnificaţia numărului şase) şi departe de sistemul 
sacrificial al Templului. De asemnea, în acest discurs apare şi numărul trei (vezi loan 2:19). Așa cum 
am învățat până acum, numărul trei exprimă o descoperire sau documentare. Prin urmare, Yeshua 
dezvăluia (3) această schimbare(40) de la jertfa din Templu, la harul (6) lui Dumnezeu, pe care învierea 
Sa o va documenta (3). 


Exemplul final pe care-l vom examina din Noul Testament se găsește în Evanghelia după Matei. În 
Matei, capitolul 27, contextul este din nou, Paştele. In acest pasaj aflat în discuţie, citim, 


„De la ceasul al şaselea până la ceasul al nouălea s-a făcut întuneric peste toată țara.” Matei 27:45 


Evanghelia dupp Matei, a fost scrisă într-un mod în care cei care provin dintr-un mediu evreu să 
înțeleagă însemnătatea a ceea ce el spunea. Înţelepții evrei au arătat că, datorită faptului că Exodul 
(ieşirea) din Egipt a avut loc noaptea, era o legătură între întuneric (noaptea) şi răscumpărare (Exodul 
din Egipt). Pentru a transmite poporului Israel că Acesta care atârna pe Cruce era de fapt 
Răscumpărătorul, HaShem a înfăptuit un miracol. Așa cum ne arată versetul, s-a făcut întuneric peste 
tot pământul până la ceasul al nouălea. Chiar dacă, doar de acum vom studia semnificația numărului 
nouă, putem spune să numărul nouă are legătură cu „rezultat” sau „faptă”. De aceea, al șaselea ceas 
este menționat pentru a face legătura cu harul lui Dumnezeu și ceasul al nouălea este menţionat pentru 
a dezvălui rezultatul morții lui Yeshua, adică Răscumpărarea. 


Șapte: Creştinismul învață destul de frecvent că semnificația numărului şapte este desăvârşire. Acest 
lucru nu este corect, deoarece, numărul şapte are de a face cu „odihna” și ”sfinţenia”. Cel mai bun 
exemplu al acestui fapt este multele locuri unde numărul șapte este folosit în legătură cu Sabatul (ziua 
de Sabat). Ideea principală a Sabatului este odihna și sfințenia. Reţineţi că există și o legătură 
etimologică între conceptul de sfințenie și sfințire. În câteva pasaje din Scriptură, citim că HaShem a 
sfințit a şaptea zi, sau că a făcut-o sfântă. Adăugând acestui lucru, munca este interzisă în ziua de Sabat. 
De fapt, atât din punct de vedere Biblic, cât și tradițional, ziua de Sabat este văzută ca o zi de odihnă. 


In ultimul rând, numărul şapte poate descrie perfecțiune. Bineînţeles, există o asociere dintre sfințenie 
şi perfecțiune. 


Care este baza Scripturală pentru cei care învaţă că numărul şapte are legătură cu desăvârşire? Aceşti 
învățători se referă şi la Sabat. În cartea Geneza, citim, 


„Astfel au fost sfârșite cerurile şi pământul şi toată oștirea lor. In ziua a şaptea, Dumnezeu Și-a sfârșit 
lucrarea pe care o făcuse şi în ziua a șaptea S-a odihnit de toată lucrarea Lui pe care o făcuse.” 
Geneza 2:1-2 


Cu siguranță, că dă impresia că există o bază biblică pentru a asocia numărul şapte cu desăvârșire. Cu 
toate acestea, în următorul verset citim, 


„Dumnezeu a binecuvântat ziua a șaptea şi a sfinţit-o, pentru că în ziua aceasta S-a odihnit de toată 
lucrarea Lui pe care o zidise şi o făcuse. ” Geneza 2:3 


Acum, avem două concepte în legătură cu numărul şapte, desăvârşire şi sfințenie. Când examinăm 
numărul şapte în alte pasaje, conceptul de sfinţenie (sfințire) şi perfecțiune apare mult mai frecvent. 
Înainte de a ne uita la astfel de pasaje, ne vom referi la nişte versete adiționale care au de a face cu 
desăvârșirea (finalitate). În Apocalipsa 10:7, citim că în zilele celui de-al șaptelea înger, misterul lui 
Dumnezeu ar trebui să fie gata (finalizat, complet). Cuvântul care este tradus ca şi „terminat” sau 
„desăvârşit” este cuvântul grecesc teàéœ care are o semnificație teologică importantă. Există două 
pasaje bine cunoscute, unde mai apare acest cuvânt. Unul se găseşte în Romani, capitolul 10. Aici, 
cuvântul în discuţie este sub forma unui substantiv. Chiar dacă este destul de des tradus ca şi „final”, 
este important să ştim că în cadrul acestui cuvânt este şi ideea de „ţel”, „scop”, sau „obiectiv”. Versetul 
din Romani, în mod literar ar suna așa, 


„Căci, un sfârşit al Torei este Mesia, pentru ca oricine crede în El să primească neprihănirea. ” 
Romani 10:4 


Este semnificativ că nu există nici un articol hotărât lângă acest cuvânt „sfârşit”. Dacă interpretarea 
corectă este că Yeshua aduce un sfârșit al Legii, atunci versetul ar trebui să spună „Căci, sfârșitul Torei 
este Mesia...”. Majoritatea traducătorilor din limba engleză, inserează articolul hotărât pe care textul în 
limba greacă nu îl are. Este ciudat să spui „un sfârşit”. De fapt, Mesia nu a adus sfârșitul Legii, 
poruncile din Tora continuă să fie practicate de ucenicii lui Mesia (vezi pe Pavel în Fapte 21:20-24). 
Traducerea corectă pentru acest verset, atunci când înţelegi semnificaţia mai profundă a cuvântului 
tedos este, 


E] 


„Deoarece, un obiectiv al Legii este Mesia; pentru ca oricine crede în El să primească neprihănirea. 


Obiectivul sau scopul Legii nu este doar ca oamenii să se întoarcă la credinţa în Mesia. În mod natural 
există multe scopuri care există în Tora. Cu toate acestea, Legea dezvăluie inechitatea noastră și ne face 
să căutăm răscumpărare la Mesia. Chiar dacă Tora defineşte ceea ce este neprihănit (și păcat), doar 
Yeshua este Cel care poate aduce neprihănire unei persoane. Bineînţeles, aşa cum ne spune şi finalul 
versetului, Yeshua aduce neprihănire doar celui care crede. 


Celălalt pasaj care conţine cuvântul rege este loan 19:30. În acest verset, Yeshua se află pe lemn şi 
ştiind că toate lucrurile s-au întâmplat, El spune, „S-a isprăvit. ” 

Accentul în acestă afirmație, nu este că lucrarea Sa de răscumpărare s-a isprăvit, chiar dacă acest lucru 
este adevărat. Ci mai degrabă, această lucrare s-a realizat într-un mod perfect. Sfinţenie are legătură și 
cu scopul. Este foarte important pentru studentul Bibliei să înţeleagă că sfințenia are mereu de a face cu 
scopul. Aşa cum am menționat puțin mai devreme, există o strânsă legătură între termenii sfințenie şi 
sfințire. De fapt, atât în greacă cât şi în ebraică, cuvântul sfințire este derivat de la cuvântul sfânt. Prin 


urmare, atunci când Yeshua a strigat, „S-a isprăvit”, El se referă la lucrarea pentru care Dumnezeu 
Tatăl l-a pus deoparte (l-a sfinţit) să o facă. 


Atunci când luăm în considerare un alt verset care are numărul șapte, totul devine mai clar. Yeshua a 
hrănit o mulțime de 4.000 de oameni din șapte pâini şi câțiva peşti. Această întâmplare este diferită de 
cea în care El hrănește 5.000 de oameni. După ce mulțimea a mâncat și s-a săturat, ni se spune că s-au 
strâns şapte coșuri cu fârâmituri. Care este semnificaţia numărului șapte, în acest pasaj? În primul rând, 
numărul 4.000 (numărul patru de o mie de ori) are de a face cu lumea. Examinând pasajul, putem spune 
că Yeshua a venit pentru toată (completă) lumea. Cu toate acestea, atunci când luăm în considerare 
întreg contextul al acestei secţiuni, o altă interpretare pare să se potrivească mai bine. În pasajul 
precedent, Yeshua a vindecat ologul, surdul, orbul şi pe cel schilod. Accentul nu este doar că i-a făcut 
întregi, ci că aceștia l-au înălțat pe Dumnezeul lui Israel. Cu alte cuvinte, aceşti oameni care nu erau 
capabili să se închine lui Dumnezeu, acum o puteau face. Ideea este că Yeshua nu a venit doar să 
slujească lumii întregi(complete), ci să sfințească lumea în concordanţă cu scopul Său. În acelaşi fel, 
când în cartea Apocalipsa, cele şapte duhuri sunt menţionate sau, cele şapte menora, ideea transmisă nu 
este întregul, complet, ci sfințenia şi sfințirea. 


Atunci când numărul zece este studiat, vom demonstra că acest concept de întreg, complet, este mult 
mai bine aplicabil la acest număr, în loc de numărul şapte. 


Opt: Atât în iudaism cât și în creştinism, numărul opt exprimă „noutate, prospețime”. Mulţi savanți îl 
numesc, numărul răscumpărării sau numărul Împărăției. O folosință uzuală pentru numărul opt are de a 
face cu circumcizia, deoarece un nou născut de parte bărbătească era circumcis în ziua a opta. Şi tot în 
ziua a opta, noul născut de parte bărbătească primea un nume. Prin legământul circumciziei şi primirea 
unui nume evreu, acel copil intra într-o nouă relație ca şi un membru al poporului Israel. Circumcizia 
are de a face şi cu moartea cărnii (a firii) care este una dintre primele rezultate ale răscumpărării. 
Atunci când nu trăim conform firii, exprimăm un stil de viață al Împărăției. Înainte de a examina câteva 
exemple din Scriptură, trebuie să enunțăm faptul că bisericile primare erau construite cu opt ziduri 
pentru a transmite credinţa în înviere (speranţa Împărăției). Biblie ne spune că Yeshua a înviat din 
morți, în prima zi a săptămânii, totalul fiind opt. Prin urmare, creştinismul a folosit numărul opt pentru 
a trasmite conceptul învierii, şi nu doar învierea lui Yeshua, ci a tuturor care vor intra în 
Împărăţie. Învierea și Împărăţia sunt destul de des legate atât în iudaism cât și în creştinism. 


În cartea Levetic, Moise ne dă o listă cu zilele de sărbătoare ale lui Dumnezeu. Ultima este cunoscută 
ca şi Adunarea din ziua a opta (Levetic 23:36). Chiar dacă foarte puţin este spus în Scriptură despre 
această sărbătoare, este tratată ca un Sabat și este numită o adunare sfântă. În timp ce creştinismul 
ignoră complet această zi, iudaismul pune o mare semnificaţie pe ea şi înţelege că mesajul acestei 
sărbători are de a face cu Împărăţia. 


Un exemplu clasic al numărului opt se află în Faptele Apostolilor, capitolul 9. Acolo, un om paralizat 
de opt ani, a fost vindecat de Petru. Nu este nici o coincidență că în următorul pasaj, mesajul găsit este 
despre înviere. În 1 Petru 3:20, sunt menţionate opt persoane. Aceastea sunt, Noe și soţia sa şi cei trei 
fu ai lor împreună cu soțiile lor. Cu aceste opt persoane, HaShem a început o nouă umanitate. Acesta 
este unul dintre locurile unde putem vedea cum acest concept de noutate este relaționat cu numărul opt. 
În majoritatea cazurilor, atunci când numărul opt apare în Scriptură, este parte dintr-un număr compus. 
De exemplu, În Ioan capitolul cinci, un om era paralizat de 30 şi 8 ani (38). Acest eveniment ne oferă o 
ilustrație bună a modului în care ar trebui să tratăm numerele compuse. 


Chiar dacă numărul 30 are o semnificaţie generală de moarte, este posibil să-l înțelegem ca o 
multiplicare a numărului cinci şi şase, şi trei cu zece. Atunci, ideea ar fi că atunci când un caracter 
incomplet (5) se întâlneşte cu harul lui Dumnezeu (6), există un nou început (8). Am putea face această 
interpretare în ceva şi mai spiritual. Ca și păcătoşi suntem incompleţi (5) pentru a intra în Împărăţia lui 
Dumnezeu, dar atunci când experimentăm harul lui Dumnezeu (6), devenim o nouă creaţie (8) şi nu 
mai suntem incompleţi pentru a intra în Împărăţia lui Dumnezeu. 


Dacă folosim celelalte numere (3 şi 10) următoarele lucruri pot fi derivate din numărul 38. Aşa cum am 
învăţat, numărul trei exprimă conceptul de testare. Prin urmare, numărul treizeci poate avea legătură cu 
a fi complet sau pe deplin (10) testat (3). În mod normal, atunci când o persoană este testată, acel om se 
roagă imediat ca acea testare să fie oprită sau ca el să fie înlăturat din încercare. Ceea ce este exprimat 
în acest exemplu este că o persoană va fi complet şi pe deplin (10) testată (3) şi atunci când scopul 
testării sau încercării este complet, atunci această persoană va avea un nou început (8). 


Nouă: În iudaism, numărul nouă este înţeles că exprimă conceptul de muncă, faptă, rezultat, efect. O 
ilustrație obişnuită oferită este a unei femei însărcinate timp de nouă luni, și apoi efectul sau rezultatul 
sarcinii este manifestat. Chiar dacă numărul apare de câteva ori în Vechiul Legământ, în general este 
folosit pentru a exprima un timp alocat, adică ceva ce s-a întâmplat în anul al nouălea. Doar atunci când 
luăm apariţia numărului nouă în Noul Legământ, avem o interpretare clară. În Luca, Yeshua a slujit 
celor zece leproşi. În timp ce acești zece leproşi ascultă de porunca lui Yeshua şi merg să se arate 
preoților, au fost vindecați. Doar unul dintre cei vindecați s-a întors la Yeshua pentru a-i mulțumi. 
Ceilalţi nouă se pare că aparent, au continuat la preoți. Ideea este că doar acel lepros care s-a întors la 
Yeshua a fost cel care s-a schimbat cu adevărat; ceilalți nouă au fost vindecaţi doar în exterior. Din 
punct de vedere biblic, lepra nu este boala pe care o crede majoritatea, o boală de piele foarte 
contagioasă. În Biblie, lepra este foarte contagioasă, dar cauza ei este mândria şi vorbirea rea. De 
aceea, doar cel care s-a întors la Yeshua a fost cel care a fost vindecat nu doar în exterior, ci şi în 
interior, care nu se gândea doar la a fi declarat curat de către preoți, ci în primul rând să-i mulțumească 
lui Yeshua. Mulţumirea este o acţiune de smerenie şi nu de mândrie. Ceilalţi nouă care au fost vindecaţi 
şi nu s-au întors la Yeshua, s-au concentrat doar pe rezultatul miracolului. Cu alte cuvinte, ei s-au uitat 
doar la fapta sau lucrarea lui Yeshua și nu la aspectul spiritual al situaţiei lor. 


Atunci când am studiat numărul șase, am vorbit şi despre numărul nouă. Reţineţi faptul că mulți 
traducători, în limba engleză, chiar şi cei mai literali, încă fac interpretări pentru cititor, interpretări care 
nu sunt garantate. Acesta este cazul, atunci când sunt menţionate ore (timp din zi). Ceasul al nouălea 
este de fapt ora trei dupămasa. Aşadar, în loc să lase textul original în maniera originală, mulți 
traducători preferă să schimbe ceasul al nouălea cu ora trei dupămasa, dar fără a informa cititorul de 
traducerea literală. Făcând acest lucru, traducerea fură de la cititor posibilitatea de a beneficia de 
semnificaţia înţelegerii corecte pe care numerele o adaugă textului. 


În exemplul dat în studiul nostru a numărului șase, ni se spune că a fost întuneric peste pământ de la 
aproximativ ceasul al şaselea până la ceasul al nouălea (vezi Matei 27:45). A fost interpretat că 
folosirea numerelor şase şi nouă împreună au exprimat faptul că Yeshua a fost pe cruce, aceasta fiind 
lucrarea/slujba (9) care a făcut harul lui Dumnezeu (6) posibil. În același mod, în următorul verset 
(Matei 27:46). Yeshua a strigat pe la ceasul al nouălea, "Dumnezeul Meu, Dumnezeul Meu, de ce m-ai 
părăsit.” Această afirmație vorbește despre rezultatul/ efectul păcatului. Nu păcatul lui Yeshua (Doamne 
fereşte), din moment ce El a fost fără păcat! Cu toate acestea, Scriptura menţionează ceasul al nouălea 
pentru a arăta rezultatul faptului că Yeshua a devenit păcat pentru noi, adică moartea Sa. Păcatul și 
moartea sunt legate în mod natural, în Biblie, de aceea la ceasul al nouălea, se manifestă 


consecința/rezultatul păcatului. Este clar faptul că Yeshua, murind la ceasul al nouălea nu a fost un 
lucru la întâmplare. Ci a arătat spre lucrarea lui Mesia, murind pentru păcatul lumii. 


Zece: Numărul zece este legat de complet, întreg, sau vorbind despre ceva în întregimea sa. În 
Evanghelia după Luca, Yeshua foloseşte numărul zece destul de frecvent în pildele Sale sau atunci când 
povestea un eveniment. Yeshua a vorbit de 10 bani (capitolul 15), zece leproşi (capitolul 17), zece 
slujitori (capitolul 19), şi cei zece talanţi (capitolul 19). În Evanghelia după Matei, Yeshua face referire 
la zece fecioare; în timp ce în Evanghelia după Marcu, face referire la zece cetăţi. În toate aceste 
pasaje, Yeshua folosește numărul zece într-un mod colectiv. Cu alte cuvinte, El vorbește despre 
numărul zece într-un mod general sau ca întreg. 


În cartea Apocalipsa, capitolul 13 şi 17, numărul zece apare cu referire la zece coarne. Cele zece coarne 
au legătură cu fiara care are şapte capete. Aceste zece coarne semnifică zece împărați care conduc 
împreună cu fiara. De ce în mod specific, zece împărați? În afară de Israel, toate celelalte naţiuni ale 
lumii vor sluji fiara. De aici, cei zece împărați reprezintă lumea ca întreg. În acest exemplu, s-ar putea 
să te încurce faptul că numărul șapte este folosit în corelaţie cu fiara, din timp ce numărul șapte face 
referire la sfinţenie, perfecţiune. Soluţia la această încurcătură o găsim atunci când ne amintim că şapte 
are de a face cu scop sau ceva pus deoparte. Prin urmare, fiara este împărăţia care are ca şi scop exact 
opusul voii lui Dumnezeu, fiara a fost pusă deoparte pentru a sta împotriva scopurilor lui Dumnezeu. 


În ebraică, cuvântul care are legătură cu o prostituată a unui templu păgân este acelaşi cuvânt care 
poate fi tradus şi ca „cel sfânt”. În mod cert, nu este sfânt în modul nostru de a înțelege acest cuvânt; cu 
toate acestea, în ebraică, ideea care este exprimată prin folosirea cuvântului ebraic „sfânt”, este că 
această femeie a fost pusă deoparte (sfinţită) pentru un scop. Bineînţeles că un scop foarte nesfânt; dar, 
în ebraică, cuvântul „sfânt” nu exprimă întotdeauna un scop bun sau dumnezeiesc, ci doar un scop. 


Doisprezece: În mod natural, atunci când numărul doisprezece este menţionat, două gânduri intră în 
mintea cuiva. Primul este acela a celor doisprezece triburi ale lui Israel, iar al doilea este, cei 
doisprezece ucenici. Ambele grupuri reprezintă poporul lui Dumnezeu. Așadar, atunci când numărul 
doisprezece apare în Scriptură, trebuie să ne gândim la poporul lui Dumnezeu într-un mod unic şi 
specific. 


Treisprezece: Semnificația numărului treisprezece se găseşte atunci când numărul unu şi doisprezece 
este combinat. Am învăţat că doisprezece se referă la poporul lui Dumnezeu, şi numărul unu se referă 
la HaShem; prin urmare, numărul treisprezece vorbeşte despre unitatea dintre Dumnezeu şi poporul 
Său. Exemplul clasic al acestui fapt se găsește în cartea Iosua. 


„ Toate cetăţile preoților, fiii lui Aaron, au fost treisprezece cetăţi şi împrejurumile lor.” Josua 21:19 
Chemarea generală a preoților era aceea de a sluji în a aduce unitate între HaShem şi poporul Său. 


Numărul treisprezece este văzut şi când oamenilor li se poruncește să facă o colectă specială pentru 
HaShem. Există o referință clară la treisprezece boi care trebuiau oferiţi (vezi Numeri 29:13-14). În 
mod evident, când oamenii au adus o jertfă, care trebuia să fie o jertfă de miros plăcut pentru HaShem, 
este pentru scopul unităţii. Unitatea nu este doar de dragul unităţii, ci pentru un rezultat extraordinar, 
care este rezultatul unității dintre Dumnezeu şi poporul Său. Care este acest rezultat? Răspunsul este 
victorie, sau împlinirea voii lui Dumnezeu. În cartea Geneza, citim că Ismael a fost circumcis la vârsta 
de treisprezece ani. Circumcizia reprezintă moartea față de carne/de fire. Cu alte cuvinte, moartea firii 
este rezultatul credinţei, baza pentru legământul avramic. Moartea cărnii, firii reprezintă împlinirea voii 


lui Dumnezeu și scopul lui HaShem de a intra într-o relație de tip legământ cu omul. Din nou, 
împlinirea voii lui Dumnezeu, are legătură cu victoria. 


Aceaşi idee este văzută în mod subtil în căderea zidurilor de la Ierihon. Poporul Israel trebuiau să 
înconjoare zidurile lerihonului câte o dată timp de șase zile şi în a șaptea zi (Sabat) li s-a poruncit să 
facă acest lucru timp de şapte ori. Învăţătorii rabinici ne arată faptul că israeliții au înconjurat cetatea 
Ierihon de treisprezece ori. Când au împlinit porunca lui HaShem, au fost uniţi cu Dumnezeu prin 
ascultarea de Cuvântul Său, apoi zidurile au căzut în mod supranatural. Acest eveniment miraculos, a 
dat copiilor lui Israel, victorie. De unde, numărul treisprezece are legătură cu unitatea dintre Dumnezeu 
şi copiii Săi, care aduce la victorie. În acest exemplu, numărul treisprezece a fost compus din numărul 
şase şi şapte. Acest lucru ne dezvăluie un alt aspect al numărului treisprezece. Am văzut că unitatea 
vorbeşte despre unitatea dintre om şi Dumnezeu. Numărul şase şi şapte sunt legate de această idee. 
Singurul mod în care poate exista unitate între om şi Dumnezeul Sfânt este atunci când păcătoşii sunt 
făcuți sfinți (7) prin harul lui Dumnezeu (6). 


În cartea Estera, numărul 13 apare cel mai mult — de șase dăţi în total. De fiecare dată are de a face cu a 
13 a zi din luna a 12 a. Iniţial, această dată reprezenta planul lui Haman de a distruge poporul evreu. 
Este foarte important de notat că această dată a fost aleasă în prima lună, luna Nissan, care este luna 
răscumpărării, adică Paştele pentru poporul evreu, şi în anul al doisprezecelea pentru împărat. Cititorul 
trebuie să-şi amintească că numărul 12 are legătură cu oamenii lui Dumnezeu. De aceea, mesajul pe 
care cititorul ar trebui să-l determine din verset (Estera 3:7) este acela că, deși Haman a intenționat 
această dată pentru distrugerea poporului evreu, HaShem a intenţionat-o pentru răscumpărarea 
poporului Său. La final, ziua a 13 a devenit cunoscută ca și postul lui Estera. Unul dintre principalele 
scopuri pentru post, este ca cel care posteşte să se desprindă de toate lucrurile care stau în calea lui şi 
Dumnezeu. Așadar, postul este cu scopul unităţii dintre om și Dumnezeu. 


Paisprezece: Ideea transmisă de numărul paisprezece este de o binecuvântare dublă sau o expresie a 
purtării de grijă a lui Dumnezeu pentru poporul Său. Rabinii arată spre faptul că Iacov a lucrat 
paisprezece ani şi rezultatul acestor paisprezece ani de muncă asiduă a fost două soţii, Lea şi Rahela. O 
soţie este un ajutor potrivit (Geneza 2:18) şi Biblia oferă instrucţiunii asupra faptului că cel care găseşte 
o soţie, găseşte un lucru bun (Proverbe 18:22). Prin urmare, rezultatul acestor paisprezece ani de muncă 
a fost copiii lui Israel (care au primit chemarea de a binecuvânta lumea). 


Paştele este în ziua a 14 din luna evreiască Nissan. Aici, din nou, conform rabinilor (Talmud— Rosh 
HaShana 1la), nu doar prima răscumpărare a avut loc în ziua a 14 din luna Nissan, ci și răscumpărarea 
finală 39932 - Dim 3 2 pny 3933 1. Ideea este că această dată, ziua a 14 din luna Nissan, va sluji ca 
o binecuvântare dublă sau o a doua expresie de provindeţă pentru poporul Său. Prima binecuvântare a 
fost exodul din Egipt în Ţara promisă, adică Israel; şi a doua binecuvântare va fi exodul din păcat în 
Împărăţie prin Mielul de Paște, Yeshua Mesia. 


Într-un mod similar, Regele Solomon a dedicat Templu în timpul Sărbătorii corturilor. Sărbătoarea ține 
şapte zile, dar pentru că Solomon a vrut să exprime ce binecuvântare era aceasta, el de fapt a sărbătorit 
pentru încă şapte zile, adică un total de 14 zile. 


În Noul Testament, numărul 14 apare încă din primul capitol în Evanghelia după Matei. Cititorului i se 
spune genealogia lui Mesia, sunt exact 14 generaţii între Avraam şi David şi 14 generaţii între David şi 
exil, şi 14 generaţii de la exil până la Mesia. Este înţeles faptul că Mesia este al doilea răscumpărător 
(Moise fiind primul) şi întemeierea Împărăției, fiind rolul lui Mesia, este a doua expresie a promisiunii 
lui Dumnezeu pentru poporul Său despre care profeţii au vorbit adesea. O atenţie grijulie arată că de 


fapt au fost doar 13 generaţii de la Exil până la nașterea lui Mesia. Dar faptul că textul ne spune 
despre 14, nu este o greșeală. Este o referinţă subtilă nu la prima venire a lui Mesia, ci la a doua 
Sa venire, când Împărăţia Sa va fi întemeiată. În Iudaism, generația finală se referă adesea la 
următoarea generaţie, pentru a accentua așteptarea pentru Împărăţie. 


Șaptesprezece: Numărul șaptesprezece se referă la semnificația numărului zece şi șapte. Cu alte 
cuvinte, numărul 17 exprimă sfințire completă (10). Exemplul oferit de iudaism este Iosif. În Geneza 
capitolul 37, cititorul este informat că va întâlni geneologia lui Iacov, dar un singur urmaș este 
menţionat, și anume, Iosif. Primul lucru care ni se spune despre Iosif este că avea 17 ani (Geneza 37:2). 
Ceea ce învăţăm despre Iosif este că a trecut printr-o mulțime de încercări pe o perioadă de câţiva ani, 
toate pregătindu-l pentru a deveni liderul lumii. Cu alte cuvinte, Iosif a fost pus deoparte pentru o 
perioadă de sfințire pentru a fi pregătit pentru scopul lui Dumnezeu. 


Atunci când examinăm Scriptura, găsim numărul 17, în mod clar, în legătură cu voia lui Dumnezeu, 
care are legătură cu scopul divin. Din nou, scena, pe lângă un scop are legătură cu conceptul biblic de 
sfințenie. Scriptura ne spune că ploaia a început să cadă în ziua a 17 a lunii (Geneza 7:11), că arca s-a 
oprit în ziua a 17 a lunii(Geneza 8:4), Iacov a trăit în ţara Egipt timp de 17 ani (Geneza 47:28), şi că 
Jeremia a cumpărat un pământ care avea legătură cu voia lui Dumnezeu, pentru 17 şecheli (Ieremia 
32:9). 


Optsprezece: Tradiţia evreiască asociază numărul optsprezece cu conceptul de viață. Motivul principal 
pentru acest lucru este că atunci când literele din limba ebraică sunt folosite pentru a transmite numere 
(fiecare literă din alfabetul ebraic are o valoare numerică) cele două litere folosite pentru a exprima 
numărul 18, de asemenea scriu viaţă. În Noul Legământ, numărul 18 se găseşte doar în Luca, capitolul 
13. Acolo apare de trei ori (Luca 13:4, 11 şi 16). Iniţial, Yeshua a vorbit despre cei 18 peste care a căzut 
turnul din Siloam și i-a omorât. Această apariție a numărului 18 pare a avea legătură cu opusul vieții şi 
anume cu moartea. Cu toate acestea, este important să înțelegem accentul a primei secțiuni a acestui 
capitol este pocăința. Apoi, Yeshua spune, „Dacă nu vă pocăiţi, toţi veți păți la fel.” Mesajul despre care 
vorbeşte Yeshua este acela că pocăinţa conduce spre viață. A doua şi a treia oară când apare numărul 18 
are de a face cu o femeie care a fost bolnavă timp de 18 ani. Yeshua a vindecat-o în ziua de Sabat. Prin 
faptul că a vindecat-o, Yeshua a remarcat faptul că a fost potrivit ca această femeie să fie vindecată în 
ziua de Sabat, deoarece și ea este o fiică a lui Avraam care a fost legată timp de 18 ani. 


Există nişte termeni importanți pe care Yeshua îi foloseşte în acest pasaj. Sabatul are legătură cu 
Împărăţia. Femeia a fost numită o fiică a lui Avraam. Acest termen exprimă moştenirea promisiunii pe 
care Dumnezeu i-a făcut-o lui Avraam, adică binecuvântarea. Și în ultimul rând numărul 18 este din 
nou menționat. Lecţia pe care cititorul ar trebui să o ia din acesată secțiune este aceea că pocăinţa este 
fundamentală pentru Împărăţie, rezultatul final al Legământului avramic. Aceasta vorbeşte despre o 
viață din abundență pe care o exprimă numărul 18. 


Când examinăm peste 24 de ori în care numărul 18 apare în Vechiul Legământ, nu există nici o legătură 
clară între acest număr şi viaţă. 


Treizeci: Numărul treizeci este înțeles în iudaism ca însemnând moarte. Una dintre perioadele de bocet 
este cunoscută sub numele de „Shaloshim”. Acesta este de fapt cuvântul ebraic pentru 30. Conexiunea 
dintre numărul 30 şi moarte este văzută prin faptul că poporul Israel l-a bocit pe Aaron timp de 30 de 
zile ( vezi Numeri 20:29). La fel, atunci când Moise a murit, poporul l-a bocit timp de exact 30 de zile 
(vezi Deuteronom 34:8). O altă referință pentru numărul 30 ca legătură cu moartea se găseşte atunci 
Iosua i-a luat pe cei 30.000 de bărbați să lupte împotriva lui Ai pentru a doua oară (vezi Iosua 8:3). De 


această dată, israeiliții au avut victorie, şi Ai a fost omorât. Este semnificativ faptul că ni se spune că 
12.000 de oameni au murit, toţi oamenii lui Ai (vezi Iosua 8:25). Aici, numărul 12, adică 12.000, are 
legătură cu oamenii, aşa cum am învăţat în studiul asupra numărului 12, şi faptul că toți au murit, este 
reflectat în 30.000 (30) de soldaţi pe care Iosua i-a luat. 


În Noul Legământ, cititorului i se spune că Iuda l-a trădat pe Yeshua, dându-L pe mâna conducerii 
evreiești pentru a fi dus la moarte, pentru 30 de arginţi (vezi Matei 26:15). În Luca, ni se dezvăluie 
faptul că Yeshua avea 30 de ani când și-a început lucrarea. Care a fost aspectul principal al lucrării lui 
Yeshua? Cu alte cuvinte, cu ce scop a venit Yeshua în lume? Răspunsul este, ca să-şi dea viaţa ca 
răscumpărare. Moartea este ingredientul cheie în răscumpărare. Aşa cum citim, fără vărsare de sânge 
(moarte) nu există răscumpărare. 


Patruzeci: De multe ori, oamenii vorbesc despre numărul patruzeci ca şi un număr generațional. Nu 
există nici o evidență pentru o astfel de interpretare in Scriptură. Numărul 40 exprimă o schimbare sau 
tranziție. Exemplele pentru această interpretare sunt atât în Vechiul cât şi în Noul Legământ. 


e În zilele lui Noe, a plouat timp de 40 de zile (vezi Geneza 7:12). Aceste ploi au adus o 
tranziție, HaShem va începe lumea din nou, cu familia lui Noe. 

e Moise a stat pe muntele Sinai timp de 40 de zile şi 40 de nopţi (vezi Exod 34:28). Chiar 
dacă era a doua oară când Moise a urcat pe munte, de data aceasta Legea a fost dată copiilor 
lui Israel şi o tranziţie a avut loc pentru Israel, deoarece au primit porunca de a păzi Legea. 

e Yeshua a fost testat în munții Iudeii timp de 40 de zile şi 40 de nopți (vezi Matei 4:2) şi apoi 
El şi-a început lucrarea. De aici, o tranziţie de când Yeshua nu slujea, la timpul în care El a 
început să împlinească voia Tatălui, într-un mod formal. 

e După înviere, Yeshua a apărut timp de 40 de zile (Fapte 1:3) şi apoi s-a înălţat la cer. 
Slujirea pământească a lui Isus s-a terminat și a avut loc o tranziţie ucenicilor Lui, a lucrării 
Sale. 

e În cazul lui Absalom, cititorului i se spune că la sfârşitul a 40 de ani (vezi 2 Samuel 15:7), 
Absalom a cerut permisiunea de a merge la Hebron de la tatăl său. Chiar dacă a spus că vrea 
să-şi plătească jurămintele, acest lucru a fost spus pentru a se putea îndepărta şi să pornească 
răzvrătirea împotriva lui David, tatăl său. De ce ne este menționat 40 de ani? La ce se referă 
40 de ani? Unii comentatori spun că erau 40 de ani de când a început monarhia lui Saul. 
Dacă acest lucru este adevărat sau nu, este nedeterminat. Dar, ceea ce este sigur este că a 
avut loc o tranziţie în conducerea lui Israel. Numărul 40 apare în versetul 7 pentru a ne ajuta 
să identificăm această schimbare în conducere. 

Mult mai multe alte exemple ar putea fi date, dar acestea sunt suficiente pentru a demonstra 

semnificaţia şi folosinţa numărului 40 în Scriptură. 

Cincizeci: Când o persoană aude numărul cincizeci, primul lucru care ar trebui să-i apară în 

minte este Jubileu, deoarece la fiecare 50 de ani avea loc anul de Jubileu (sau anul de veselie). În cartea 
Levetic citim următoarele, 


„Și să sfinţiți astfel anul al cincizecilea. Să vestiți slobozenia în ţară pentru toți locuitorii ei: acesta să 
fie pentru voi anul de veselie... ” Levetic 25:10. 


Cuvântul cheie din acest verset este cuvântul ebraic, 1177 care înseamnă libertate. Când studiem natura 
acestui cuvânt pentru libertate, înțelegem relaţia dintre libertate şi voia lui Dumnezeu. Cu alte cuvinte, 
libertatea pe care Dumnezeu ne-o poartă de grijă este ca voia Lui să se realizeze în viaţa noastră. În 
conexiunea cu această înțelegere, are loc o altă apariție a numărului 50. 


Tora vorbeşte despre trei sărbători speciale, la care, fiecare bărbat evreu, de 20 de ani sau mai mult, 
trebuie să meargă la Ierusalim pentru a le sărbători. Aceste sărbători sunt cea a pâinii nedopsite, 
sărbăoarea săptămânilor şi cea a corturilor. Sărbătoarea săptămânilor și-a derivat numele din faptul că 
HaShem a poruncit copiilor lui Israel să numere şapte săptămâni şi următoarea zi va fi o zi sfântă. Dar, 
în timpul acesta, nu li s-a cerut doar să numere șapte săptămâni, ci şi 50 de zile. De unde, o altă 
denumire pentru sărbătoarea săptămânilor este Pentecost sau Cincizecimea. Chiar dacă în mod 
tradițional, iudeii asociază această sărbătoare cu momentul în care s-au dat cele zece porunci, abia în 
Noul Legământ, această sărbătoare este asociată în mod clar, cu coborârea Duhului Sfânt. Este 
important pentru cititor să înțeleagă că doar atunci când cineva este locuit de Duhul Sfânt poate să se 
întoarcă în mod adevărat de la legătura păcatului şi să fie liber să asculte de voia lui Dumnezeu. 


Un alt exemplu din Scriptură se găseşte în Evanghelii. Aici, Yeshua a hrănit 5.000 ( 100 X 50). I-a pus 
pe cei 5.000 de oameni să se aşeze în grupuri de câte 50. Datorită acestui fapt, vedem o subliniere a 
numărului 50. Unul dintre punctele teologice pe care îl învaţă acest pasaj este că atunci când cineva 
acționează în credinţă, el nu este legat de lucrurile din această lume. Ci, mai degrabă, este eliberat, să-l 
slujească pe Dumnezeu. 


Concluzie: Numerele pot, şi adeseori ajută cititorul să ajungă la o interpretare mult mai corectă a unui 
text biblic. În exemplele date în acest articol, învăţăm cum să folosim numerele care apar în Biblie şi 
regulile/ metodologia pentru interpretarea acestor numere. Din nou, trebuie să ne amintim două lucruri 
importante: 1) semnificația fiecărui număr trebuie aplicată doar la numerele care apar în Scriptură şi nu 
la numerele pe care le întâlnim în viaţa de zi cu zi; 2) semnificația fiecărui număr se poate să nu fie 
relevantă pentru fiecare ocazie în care acel număr apare în Scriptură. De aceea, trebuie să fim foarte 
precauţi în a aplica semnificaţia numerelor atunci când interpretăm Biblia. 


